Brand by gebou in KaapstadBuite die Pinnacle-gebou in Kaapstad op 29 Junie 2016 (Foto: ANA) ŉ Besige straat in Kaapstad se middestad is Woensdagmiddag vir verkeer gesluit toe nooddienste ontbied is vir ŉ brand wat by die Pinnacle-gebou uitgebreek het. Theo Layne van Kaapstad se brand- en reddingsdiens het bevestig die brand het op die 14de verdieping in die rekenaarbedienerkamer uitgebreek. Geen beserings is aangemeld nie. Slegs sekere verdiepings van die gebou is ontruim.